Public procurement notice: Contract Notice
Published: 2025-06-11
Buyer: Hansel Oy
Country: FI
Region: FI1B1
Contract type: Supplies
Procedure: Restricted procedure
CPV classification: 09330000: Solar energy | 09331000: Solar panels | 09331200: Solar photovoltaic modules | 09332000: Solar installation | 45223110
Estimated value: 55000000 EUR
Submission deadline: 2028-03-31
Award criteria: price, quality

Technical requirements: Tarjoajalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa
Tarjoajalle tai mille tahansa henkilölle, joka on sen hallinto-, johto- tai valvontaelimen jäsen, on annettu petoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa
Tarjoajalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu terrorismirikoksesta tai terroritoimintaan liittyvästä rikoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa
Tarjoajalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rahanpesusta tai terrorismin rahoituksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.

Eligibility requirements: Tarjoaja on merkitty asiaankuuluviin sijoittautumisjäsenvaltionsa pitämiin kaupparekistereihin: Se on merkitty sijoittautumisjäsenvaltion pitämään, direktiivin 2014/24/EU liitteessä XI kuvattuun ammattirekisteriin; tietyistä jäsenvaltioista tulevien tarjoajien täytyy mahdollisesti täyttää muita samassa liitteessä säädettyjä vaatimuksia.
Ehdokkaalla tulee olla kokemusta hankinnan kohdetta vastaavien aurinkovoimaloiden toimituksista ja niiden asennuksista siten, että ehdokas on ollut aurinkovoimalatoimituksen pääsopimuskumppani tai muutoin päävastuullinen toimittaja. 

Referenssivaatimus 1: 

Ehdokas on toimittanut ja asentanut onnistuneesti aurinkovoimaloita eri kohteisiin viimeisen kahden (2) vuoden aikana osallistumishakemuksen jättämisestä siten, että aurinkovoimaloita on toimitettu yhteensä asennuksineen vähintään 300 kW:n edestä ja jokaisen yksittäisen tähän lukuun laskettavan aurinkovoimalan kokoluokka on ollut vähintään 30 kW. 

Referenssivaatimus 2: 

Ehdokkaan kokemus aurinkovoimaloiden toimituksista on ollut säännöllistä ja jatkuvaa. Ehdokkaalla tulee olla kokemusta onnistuneista aurinkovoimaloiden toimituksista ja asennuksista eri kohteisiin siten, että ehdokas on toimittanut vuosittain ainakin yhden kokoluokaltaan vähintään 30 kW:n aurinkovoimalan asennuksineen viimeisen kolmen (3) vuoden aikana osallistumishakemuksen jättämisestä laskettuna. 

Jos osallistumishakemus tehdään ryhmittymänä, ryhmittymän jäsenet voivat täyttää edellä mainitut referenssivaatimukset yhdessä. 

Jos ehdokas vetoaa muiden yksiköiden voimavaroihin (voimavarayksiköt) vaatimusten täyttämiseksi, ehdokas voi yhdessä voimavarayksiköidensä kanssa täyttää em. referenssivaatimukset. Muiden yksiköiden voimavaroja voidaan käyttää hyväksi vain, jos kyseiset muut yksiköt toimittavat hankinnan kohteena olevia tuotteita tai osan niistä, taikka tuottavat hankinnan kohteena olevia palveluita tai osan niistä. 

Vaatimusten täyttyminen osoitetaan täyttämällä osallistumispyynnön liitteenä B oleva lomake ''Referenssit'' siinä esitettyjen vaatimusten ja ohjeiden mukaisesti sekä lataamalla se osallistumishakemuksen liitteeksi kohdassa ''Muut ehdot''.
Ehdokkaan yleinen vuotuinen liikevaihto on vähintään miljoona (1 000 000) euroa. 

Ehdokas toimittaa pyynnöstä liikevaihtoa koskevat tiedot viimeksi kuluneelta tilikaudelta, jos ehdokas on sijoittumismaansa lainsäädännön mukaan oikeutettu ne toimittamaan. Jos ehdokkaalla ei ole takanaan tilikautta, ehdokas voi osoittaa taloudellisen ja rahoituksellisen tilanteensa muulla Hansel Oy:n hyväksymällä asiakirjalla. 

Jos osallistumishakemus tehdään ryhmittymänä, ryhmittymän jäsenet voivat täyttää vaatimuksen yhdessä. 

Jos ehdokas vetoaa muiden yksiköiden voimavaroihin (voimavarayksiköt) vaatimuksen täyttämiseksi, ehdokas yhdessä voimavarayksiköidensä kanssa voi täyttää vaatimuksen. Tällöin ehdokkaalta voidaan pyytää selvitys taloudellisten voimavarojen olemassaoloa koskevista sitoumuksista ja sopimuksista.
Ehdokas sitoutuu pitämään dynaamisen hankintajärjestelmän ja hankintasopimuksen voimassaoloajan voimassa toiminnan vastuuvakuutuksen, jonka vakuutusmäärä on vähintään miljoona (1 000 000) euroa. Vakuutuksen tulee kattaa ehdokkaan tämän dynaamisen hankintajärjestelmän perusteella Asiakkaille tarjoamat ratkaisut ja palvelut. Vakuutuksen tulee kattaa henkilö- ja esinevahinkojen lisäksi myös taloudellisia vahinkoja. 

Jos osallistumishakemus tehdään ryhmittymänä, tulee kaikilla ryhmittymän jäsenillä olla tämän vaatimuksen mukainen vastuuvakuutus. 

Vaatimus koskee myös asennus- ja nostotöitä tekevää alihankkijaa, mikäli ko. töiden tekijänä on alihankkija. 

Todistus ehdokkaan toiminnan vastuuvakuutuksesta on ladattava osallistumishakemuksen liitteeksi kohdassa ''Muut ehdot''.
Ehdokkaan tulee täyttää seuraavat hankintayksikön vaatimukset: Ehdokkaalla on oltava riittävä vakavaraisuus, taloudellinen kantokyky sekä maksukyky hankinnan kohteena olevien palvelujen tuottamiseen. 

Ehdokkaan taloudellinen tilanne voidaan katsoa riittäväksi, jos se on Suomen Asiakastieto Oy:n Riskimittarin riskiluokituksessa osallistumishakemuksen jättöhetkellä 1-3. Ehdokkaan tilannetta voidaan arvioida myös pyydettäessä toimitettavien tilinpäätöstietojen ja/tai muun selvityksen sekä hankintayksikön oma-aloitteisesti hankkiman selvityksen perusteella. 

Ehdokkaan, jonka riskiluokitus on Suomen Asiakastieto Oy:n riskiluokituksessa osallistumishakemuksen jättöhetkellä 4 tai 5 tai jonka vakavaraisuuden, taloudellisen kantokyvyn taikka maksukyvyn arvioidaan vastaavan riskiluokkaa 4 tai 5, osallistumishakemus hylätään. 

Jos osallistumishakemus tehdään ryhmittymänä, vaatimus koskee ryhmittymän kaikkia jäseniä. 

Jos ehdokas käyttää voimavarayksiköitä, tulee kaikkien voimavarayksiköiden täyttää vaatimus.
Ehdokas noudattaa aurinkovoimaloiden komponenttien hankinnassa sekä voimaloiden suunnittelussa ja asennuksessa laadunvarmistustoimenpiteitä. 

Ehdokkaan on annettava selvitys laadunvarmistustoimenpiteistään. Selvityksestä tulee käydä ilmi seuraavat asiat: 

1) laadunvarmistustoimenpiteet aurinkovoimaloiden komponenttien hankinnassa, 
2) laadunvarmistustoimenpiteet aurinkovoimaloiden suunnittelussa, 
3) laadunvarmistustoimenpiteet aurinkovoimaloiden asennuksessa. 

Mikäli em. palvelujen tuottamiseen osallistuu alihankkijoita, selvityksessä tulee kuvata toimenpiteet, joiden perusteella alihankkijoita valvotaan ja näiden toiminnan laatu varmistetaan. 

Selvityksessä voidaan viitata olemassa olevaan laatusertifikaattiin, esim. ISO 9001 laatusertifikaattiin tai vastaavaan. 

Laadunvarmistustoimenpiteiden on oltava auditoitavissa sopimuskauden aikana. 

Ehdokkaan tulee ladata selvitys osallistumishakemuksen liitteeksi kohdassa ”Muut ehdot”.
Hankinnan kohteeseen liittyvien sähköasennus- ja sähkökorjaustöiden tekijän (yritys) tulee kuulua TUKESin toiminnanharjoittajarekisteriin alalla A - Sähköasennustyöt ja sähkölaitekorjaus. Vaatimus koskee ehdokasta tai alihankkijaa, mikäli sähköasennus- ja -korjaustöiden tekijänä on alihankkija.